OpenLLM-France/wikimedia huggingface dataset:
# Banda lombardiar

Banda lombardiarra arkitektura elementu bat da (pilastra modukoa ); arku itsu apaingarri batek osatzen du, oro har, kanpoaldeko hormetan arkitektura erromanikoaren ezaugarri nagusienetako bat da, batez ere, lehen aldiko hegoaldeko erromanikoarena, nahiz eta arkitektura gotikoan ere erabilia izan. Oro har, harriz egin ziren, baina adreiluzko fabrikak ere badaude.
Proiekzio txikiko pilastren sekuentzia batez osatuta dago ( lesena izenekoak) aldiro-aldiro errepikatuak, fatxadetan, kanpandorreetan edo absideen hormetan; goialdean puntu erdi bateko arku itsuen friso baten bidez lotzen dira. Banda lombardiarrek, hasiera batean behintzat, horma gogortzeko eginkizuna zuten (eta ez, hormak loditzen dituzten kontrahormek bezala, euste funtzioa). Ezaugarritzat duten arintasuna eta sinpletasuna direla eta, banda lombardiarrak elementu apaingarriak dira.
"Lombardi" hitzak apaingarri horien jatorria erakusten du. Arte erromanikoa, Lombardian (Ipar Italia) sortua. Ziurrenik Alpeen beste aldera igaro zen garai hartan arkitekto, hargin irakasle eta beren lankideekin batera.
Ustez, lombardi bandak XI mendearen hasieran erabili ziren lehenengo aldiz. Orduan Lombardiako, Aragoiko eta Kataluniako kanpoko fatxadetan apainketa arkitektoniko ohikoenak ziren. Iradoki da lombardi banden jatorria Ravennako lehen eraikin kristauen arkuak zirela, esaterako Gala Placidia Mausoleoakoa.

## Ikus, gainera

* Lesena

## Erreferentziak

* ↑ Raymond Collier, La Haute-Provence monumentale et artistique, Digne, Imprimerie Louis Jean, 1986, 559 págs., p. 80.

## Kanpo estekak

* Datuak: Q338504
* Multimedia: Lombard bands / Q338504
# Band of Brothers

Band of Brothers estatubatuar telesail laburra izan zen, Steven Spielbergek eta Tom Hanksek HBOrako sortua. 125 milioi estatubatuar dolarreko aurrekontua izan zuen.

## Sinopsia

Oharra: Atal honek istorio osoa edo amaiera argitzen du.
Bigarren Mundu Gerran girotua, ekintza Estatu Batuetako Armadako 101. Dibisio Aerogarraituko Paraxutisten Infanteriako 506. erregimentuko Easy Konpainiak bizitutakoan du oinarri. Telesail laburreko gertaerak historiari leial izaten saiatzen dira, eta Stephen Ambrose historialariaren ikerketan eta Easy Konpainiako beteranoei egindako elkarrizketetan oinarritzen dira. Telesailean agertzen diren pertsonaia guztiak konpainia horretako benetako pertsonaietan oinarrituta daude; gainera, horietako batzuk atal bakoitzaren hitzaurre gisa aurrez grabatutako elkarrizketetan ageri dira.

## Aktoreak

* Damian Lewis: Richard Winters
* Donnie Wahlberg: Clifford Carwood "Lip" Lipton
* Ron Livingston: Lewis Nixon
* David Schwimmer: Herbert M. Sobel
* Matthew Settle: Ronald C. Speirs
* Frank John Hughes: William "Wild Bill" Guarnere
* Rick Warden: Harry F. Welsh
* Marc Warren: Albert Blithe
* Michael Cudlitz: Denver "Bull" Randleman
* Shane Taylor: Eugene G. Roe
* James Madio: Frank J. Perconte
* Nicholas Aaron: Robert "Popeye" Wynn
* Peter McCabe: Hobler
* Dale Dye: Robert F. Sink
* Jamie Bamber: Jack E. Foley
* Jason O'Mara : Thomas Meehan III
* Peter O'Meara: Norman S. Dike
* Ross McCall: Joseph "Joe" Liebgott
* Stephen Graham: Mike Ranney
* Scott Grimes: Donald Malarkey
* Neal McDonough: Lynn "Buck" Compton
* Rick Gomez: George Luz
* Simon Pegg: William Evans
* Eion Bailey: David Kenyon Webster
* Kirk Acevedo: Joseph Toye
* Richard Speight Jr.: Warren "Skip" Muck
* Dexter Fletcher: John Martin
* Peter McCabe: Donald Hoobler
* Robin Laing: Edward "Babe" Heffron
* Matthew Leitch: Floyd "Tab" Talbert
* Peter Youngblood Hills: Darrel "Shifty" Powers
* Mark Huberman: Lester "Leo" Hashey
* Tim Matthews: Alex Penkala
* Michael Fassbender: Burton P. "Pat" Christenson
* Doug Allen: Alton Moore
* Nolan Hemmings: Charles E. "Chuck" Grant
* Matt Hickey: Patrick S. O'Keefe
* James McAvoy: James Miller
* George Calil: James H. "Mo" Alley
* Tom Hardy: John A. Janovec
* Kieran O'Brien: Allen Vest
* Douglas Spain: Antonio C. Garcia
* Philip Barantini: Wayne A. "Skinny" Sisk
* Craig Heaney: Roy Cobb
* Rocky Marshall: Earl "One Lung" McClung
* Colin Hanks: Henry "Hank" Jones
* Phil McKee: Robert Strayer
* David Nicolle: Thomas Peacock
* Stephen McCole: Frederick Heyliger

## Erreferentziak

* ↑ (Ingelesez) Jackson, Matthew. (2018-3-15). «10 Surprising Facts About Band of Brothers» mentalfloss.com.

## Kanpo estekak

* Datuak: Q208048
* Multimedia: Band of Brothers (TV miniseries) / Q208048
# Banda Aceh

Banda Aceh, lehen Kutaraja deitua, Indonesiako Aceh probintziako hiriburua da. Sumatrako iparraldean dago, Andamango itsasoaren ertzean, Aceh ibaiaren ahoan. 61,36 kilometro koadroko eremua du, eta 2010ean 220.433 biztanle zituen. Islama hego-ekialdeko Asiara iritsi zen lehen puntutzat hartzen da.

## Banaketa administratiboa

Hiria bederatzi azpibarrutik osatzen dute:
| Baiturrahman Banda Raya Jaya Baru | Baiturrahman Banda Raya Jaya Baru | Kuta Alam Kuta Raja Lueng Bata | Kuta Alam Kuta Raja Lueng Bata | Meuraksa Syiah Kuala Ulee Kareng | Meuraksa Syiah Kuala Ulee Kareng |

## Historia

2004ko abenduaren 26an lurrikara handi batek sorturiko tsunamiak milaka hildako utzi zituen.

## Klima

Datu klimatikoak (Banda Aceh) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura (ºC) | 27.0 | 26.9 | 27.0 | 27.3 | 27.9 | 28.0 | 27.8 | 27.8 | 27.1 | 26.7 | 26.5 | 26.9 | 27.2 |
| Pilatutako prezipitazioa (mm) | 256 | 114 | 117 | 139 | 143 | 84 | 95 | 90 | 161 | 200 | 225 | 321 | 1945 |
| Euri egunak (≥ 1 mm) | 8.5 | 5.9 | 7.8 | 8.8 | 12.4 | 10.3 | 9.2 | 10.6 | 12.5 | 15.5 | 14.3 | 12.7 | 128.5 |
| Iturria: gaisma ||||||||||||||

## Ikus, gainera

* 2004ko Indiako ozeanoko lurrikara

## Erreferentziak

* ↑ Milaka lagun ari dira parte hartzen 2004ko tsunamiaren bigarren urteurreneko dolu agerpenetan. berria.eus (Noiz kontsultatua: 2016-9-1).
* ↑ Banda Aceh, Indonesia - Solar energy and surface meteorology. gaisma.com (Noiz kontsultatua: 2016-9-1).

## Kanpo estekak

* Hiriko gobernuaren webgunea., bandaacehkota.go.id
* Datuak: Q5779
* Multimedia: Banda Aceh / Q5779
# Banda-lixagailu

Banda-lixagailua egurra eta beste material batzuk azkar lixatzeko erabiltzen den makina-tresna bat da. Bi danbor birarazten dituen motor elektriko batek eta horien gainean muntatuta dagoen etengabeko lizpaper zati batek osatua dago. Eramangarria (non lizpapera materialaren gainean dabilen) zein estatikoa (finkoa) izan daiteke, azken honetan materiala lizpaperaren gainean mugitzen da.
Hainbat tamainakoak dira, unitate eramangarri txikietatik fabrika garrantzitsuetan dauden tresna handietaraino. Egurra lixatzeak zerrauts asko sortzen du, horregatik banda-lixagailu gehienak hautsa biltzeko sistema motaren batekin hornituta daude.

## Ikus, gainera

* disko-makina

## Kanpo estekak

* Datuak: Q806370
* Multimedia: Belt sanders / Q806370
# Banda Bassotti

La Banda Bassotti Erroman 1989an sortutako rock, ska eta punk (Oi!) musika taldea da. Eraikuntzako langileak zirelarik elkar ezagutu zuten taldekideek. Politikari dagokionez ezkertiar iraultzaileak dira eta musika sutsua egiten dute. Italian ez ezik, Euskal Herrian ere arrakasta lortu dute, batez ere, Negu Gorriak taldearekin lanean jardun ondoren. Izan ere, euskaldunen (baita nikaraguarren, salvadorren eta palestinarren) borrokarekin bat egin dute behin baino gehiagotan. Beren diskoetxea, Gridalo Forte, osatu dute. Hala ere, Avanzo de Cantiere albuma Esan Ozenki-Gora Herriak euskal diskoetxeak ekoiztu zuen.

## Taldekideak

* Angelo "Sigaro" Conti - Gitarra, Ahotsak
* Gian Paolo "Picchio" Picchiami - Ahotsak
* Fabio "Scopa" Santarelli - Gitarra eta bigarren ahotsa
* Peppe - Bateria
* Michele Frantino - Baxua
* Francesco "Sandokan" Antonazzi - Tronboia
* Stefano Cecchi - Tronba
* Sandro Travarelli - Tronba
* Maurizio Gregori - Saxofoia
* David Cacchione - managerra

## Diskografia

* 1992 - Figli della stessa rabbia
* 1993 - Bella ciao
* 1994 - Avanzo de cantiere
* 2001 - Un altro giorno d'amore (zuzenekoa)
* 2002 - L'altra faccia dell'impero
* 2003 - Asì es mi vida
* 2004 - Amore e odio
* 2005 - Baldi e fieri (Brigate Autonome Livornesiri zuzendutako mini-CDa)
* 2006 - Vecchi cani bastardi
* 2008 - Viento, sol y lucha

## Kanpo estekak

* Datuak: Q806241
* Multimedia: Banda Bassotti / Q806241
# Banda pinttoduna

Banda pinttoduna, The Adventure of the Speckled Band ingelesez, Arthur Conan Doyle eskoziar idazleak argitaratutako Sherlock Holmes detektibe ospetsuari buruzko kontakizun laburra da. 1892ko otsailean kontakizun labur eta solte modura The Strand Magazine aldizkarian argitaratu zen. Ondoren, 1892an urte berean, Sherlock Holmesen Abenturak liburu bilduman argitaratu zen, aldizkari horretan argitaratutako Sherlock Holmesi buruzko beste hainbat kontakizun laburrekin batera .

## Argumentua

Oharra: Atal honek istorio osoa edo amaiera argitzen du.
1883ko apirileko goiz batean, Holmesek eta Watsonek Helen Stonerren bisita jaso zuten, tragedia bat kontatu zien gazte beldurtu bat. Bere ahizpa egoera bitxian hil zen, eta zuhurtziak bere aitaordea (Roulotte doktorea) salatzea eragozten zion arren, hori uste zuela aditzera eman zuen, eta beldur handia ziola gehitu zuen.
Roulotte doktore bortitzaren ustekabeko bisitaren ondoren, Holmes eta Watson Helenen egoitzara joan ziren, non bere aitaorde maltzurraren plana aurkitu eta deuseztatu zuten. Izan ere, Roulotte doktore Helen hiltzeko prest zegoen, bere ahizparekin egin zuen bezala. Baina bere bekatuan zigorra aurkitzen du, Holmesek uxatzen duen suge baten agerpenari esker, eta, azkenik, aitaordea erasotu eta hil zuen.

## Ikus, gainera

* Sherlock Holmesen Abenturak (1892)

## Kanpo estekak

* Datuak: Q1060471
* Multimedia: The Speckled Band / Q1060471
# Banda

Banda honakoa izan daiteke:

## Pertsonak

* Banda (etnia), Afrika Erdiko Errebublikako talde etnikoa.
* Banda gizarte, nomadak izateari utzi eta sedentario bilakatu den klan elkartea.
* Gaizkile-talde bati ematen zaion izena.

## Musika

* Musika-banda, haize eta perkusio instrumentuak dituen elkartea.
* Musika-talde bati ematen zaion izena, ingelesezko band hitzetik eratorria.
* Soinu-banda, film baten lagungarria den musika.

## Bestelakoak

* Ate edo leiho baten gontza
* Xarpa, alkate edo agintari bati jartzen zaion ohorezko oihala.
* Albo (kirola), zelai batean jokatzen den kirol batean, ezkerrean edo eskuman jokatzen duena.
* Xingola
# Asla (musika taldea)

Asla 2016 urtean Etxebarrin sorturiko pop-rock musika taldea da.

## Diskografia

* Nire eguzkia (2022, autoekoizpena)

## Erreferentziak

* ↑ «Asla» www.badok.eus (Noiz kontsultatua: 2022-12-08).
* ↑ «Nire eguzkia» www.badok.eus (Noiz kontsultatua: 2022-12-08).

## Kanpo estekak

* Datuak: Q115639519
# Asma Barlas

Asma Barlas (1950ean jaioa) idazle eta akademiko pakistandarra da. Barlasen espezialitateak nazioarteko politika, islama eta hermeneutika koranikoa eta emakumeen ikasketak dira.

## Biografia eta hezkuntza

Barlas Pakistanen jaio zen 1950ean. Kinnaird College-n Ingeles Literatura eta Filosofiako gradua lortu zuen eta Punjabeko Unibertsitatean Kazetaritzako masterra. Denverreko Unibertsitatean Nazioarteko Ikasketetako masterra eta doktoretza lortu zituen.

## Lanak
### Liburuak

* Islam, Muslims, and the US: Essays on Religion and Politics (India, Global Media Publications, 2004), euskaraz: Islama, musulmanak eta AEBak: saiakerak erlijioa eta politikaren inguruan.
* "Believing Women" in Islam: Unreading Patriarchal Interpretations of the Qur'an (University of Texas Press, 2002), euskaraz: "Emakumeak sinesten" islamean: Koranaren interpretazio patriarkalak desirakurtzen.
* Democracy, Nationalism, and Communalism: The Colonial Legacy in South Asia (Westview Press, 1995), euskaraz: Demokrazia, nazionalismoa eta komunalismoa: Hegoaldeko Asiako ondare koloniala.

## Erreferentziak

* 1 2 (Ingelesez) «Asma Barlas» Ithaca College (Noiz kontsultatua: 2022-05-19).
* ↑ (Ingelesez) Asma Barlas | WISE Muslim Women. 2011-10-12 (Noiz kontsultatua: 2022-05-19).

## Ikus, gainera

* Fatema Mernissi
* Ziba Mir-Hosseini
* Azizah Y. al-Hibri
* Amina Wadud
* Feminismo islamikoa

## Kanpo estekak

* Webgune pertsonala
* Ithacako Fakultatea: Asma Barlas
* Bio of Asma Barlas
* "Musulman bakoitzaren eskubidea da Korana bere kabuz interpretatzea" (Elkarrizketa)
* Musulmanek bakarrik alda dezakete beren gizartea Artikulua Guardian-en, 2009ko abuztuan.
* Islamaren ikuspegi feministarantz
* Datuak: Q459562
# Aslockton

Aslockton, Ingalaterrako erdialdean dagoen udalerri bat da, Nottinghamshire konderrian.
2021ean 2.173 biztanle zituen.
* Datuak: Q1957196
* Multimedia: Aslockton / Q1957196
# Baselina

Baselina petroliotik ateratako gaia da, koloregabea eta koipetsua hainbat sendagai prestatzeko erabiltzen dena. 1872an Robert Chesebroughek sortu eta egun Unileverrek Vaseline marka erregistratu du.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q185120
* Multimedia: Vaseline / Q185120
# Baserriaren Euskal Ekomuseoa

Euskal Baserriaren Ekomuseoa Arteagan (Bizkaia) kokaturiko ekomuseo bat da. Bertan museoaz gain jatetxe bat eta parke tematiko bat ere badituelarik.

## Eraikina eta bilduma

Euskal Baserria harriz eta egurrez eraikitako XVII. mendeko baserri baten kopia zehatza da, eta hainbat zerbitzu zein eskaintza kultural eta etnografiko ematen ditu. Eraikinaren 500 metrotako azalera bi solairutan banatuta dago. Beheko solairuan 200 lagun ingururentzako jatetxe-kafetegia dago, eta bertako dekorazioa garaiko elementuek osatzen dute.
Goiko solairuan museo etnografikoa dago. Arbasoen historian zehar ibili ahal izateko, gune honetan 1.000 pieza baino gehiago bildu dira, den-denak benetakoak eta aurretiaz sailkatutakoak. Horrez gain, beste bi eraikin gehiago ditu: bat garagardotegia da, eta bestean azoka txiki iraunkorra eta jardueren gunea daude.
Amaitzeko, Euskal Baserriaren Museoak parke tematiko bat dauka euskal gizon eta emakumeen historia azaltzeko, glaziazio handien garaietik hasi eta XIX. mendera heldu arte. Horrela, gure arbasoen tresnak eta makinak funtzionatzen ikusiko ditugu: burdinola, errota, irina egiteko baliabideak, arotzeria hidraulikoa, ogia egiteko labea, etab.

## Ordutegia

Astelehenak eta asteazkenak: 10.30etatik 13.45etara.
Ostiralak: 10.30etatik 13.45etara eta 17.00etatik 18.45etara.
Larunbatak: 11.00etatik 13.00etara eta 17.30etatik 19.00etara.
Igandeak eta jaiegunak: 11.00etatik 13.00etara.

## Kanpo estekak

* Baserriaren ekomuseoaren web-orria
* Arratiako mankomunitatea- Euskal Baserriaren Ekomuseoa
* Datuak: Q61069863
# Baserritarra

    Artikulu hau aldizkari bati buruzkoa da; beste esanahietarako, ikus «Baserri».
Baseŕiṫaŕa Sabin Aranak 1897an argitaratutako Euzko Alderdi Jeltzalearen astekari bat izan zen, argitaratzen bigarrena. Igandetan kaleratu ohi zen. Lehenbiziko zenbakia urte hartako maiatzaren 2an agertu zen. Azken zenbakia aldiz, 18.a, abuztuaren 29an plazaratu zen. Zuzendaria Teofilo Guiard Larrauri izan zen.

## Erreferentziak

* ↑ (Gaztelaniaz) Meraki&ko. «Baserritarra, el segundo de los periódicos nacionalistas vascos» Sabino Arana Fundazioa (Noiz kontsultatua: 2023-05-02).

## Kanpo estekak

* (Gaztelaniaz) Baserritarra. Antonio Bengoetxea. Auñamendi Entziklopedia
* «Baserritarra» aldizkariaren ale guztiak Bizkaiko Foru Liburutegiaren liburutegi digitalean irakurgai
* Datuak: Q12254831
# Basento

Basento (latinez: Casuentus) Italiako hegoaldeko ibaia da. Apenino mendietan du iturburua eta Basilicata igaro ondoren, Jonikoan isurtzen du ura, Tarentoko golkoan hain zuzen ere.

## Kanpo estekak

* Datuak: Q791190
* Multimedia: Basento River / Q791190
# Baserriaren barneko zuhaitza

Baserriaren barneko zuhaitza Koldobika Jauregi artista euskaldunaren 1996. urteko eskultura da, Legorretako udaletxe orduan egin berriaren balkoi eta aurrealdean kokatua izan zedin egina. Han jarraitzen du, Legorretan, 21. mendean.
Lasturgo harri grisezko oinarriak ditu eta haritzezko zurez egina dago.

## Erreferentziak

* ↑ «Árbol interior del caserío, Legorreta, Guipúzcoa» esculturaurbana.com (Noiz kontsultatua: 2019-06-17).

## Kanpo estekak

* Datuak: Q64689158
# Baselice

Baselice Italiako udalerri bat da. Beneventoko probintzian kokatuta dago, Campania eskualdean. 2.094 biztanle ditu, 47,82 kilometro koadroko azaleran banatuta.

## Mugakideak

Baselicek honako udalerri hauekin egiten du muga:
Colle Sannita Foiano di Val Fortore San Marco dei Cavoti Castelvetere in Val Fortore San Bartolomeo in Galdo

## Kanpo estekak

* Datuak: Q55852
* Multimedia: Baselice / Q55852
# Baserritar neskato krabelin gorriduna

Baserritar neskato krabelin gorriduna (gaztelaniaz: Aldeanita del clavel rojo) margolana Adolfo Guiard artistaten lan ezaguna da. Margolari honek marrazkiari garrantzi handia eman zion baina lan honetan margoak difuminatzen ikusten ditu.

## Deskribapena

Lan honetan ez dago irudia inguratzen duen marrazkia eta plastikotasuna koloreekin lotuta dator. Margolanean kolore deigarriena krabelinena da, zalantzarik gabe: gorria eztanda egiten du lanaren erdian. Kolore nagusiak, bestetik, urdinak eta arreak dira. Irudi nagusia hamar urte baino gutxiago izango dituen neskatxarena da, buruan esneontzi handia bat daramana. Goizeko orduak dirudite eta protagonistak etxetik kanpo daude. Atzealdean itxura kostunbrista duen eszena ikus daiteke: haur batzuk jolasten, emakume zahar bat etxearen kanpoaldean eserita lanean, fondoan itsasontzi baten belak, zuhaitz bat... Irudi horiek difuminatuagoak daude. Krabelinak sentsualitate kutsu bat ematen dio neskatxari; hala ere, bere begietan melankolia, agian nekea, da nagusi, haren pentsamenduak eszena horretatik kanpo egongo balira bezala.

## Erreferentziak

* ↑ http://www.artehistoria.com/v2/obras/410.htm%5B%5D
* ↑ https://enriquefranciscopallares.wordpress.com/2015/03/04/la-aldeanita-del-clavel-rojo/

## Kanpo estekak

* Margolana Bilboko Arte Ederren webgunean.
* Datuak: Q18683018
# Atsotitzak (Gotzon Garate)

Atsotitzak Gotzon Garate euskal hizkuntzalariak egindako liburu mardula da. Milaka atsotitz jasotzen duen bilduma da: euskarazko 14.458 atsotitz dakartza (bildumak zenbaki hori dakar, baina batzuetan esanahi bereko bizpahiru bertsio ematen dira), gaztelaniazko 5.208, ingelesezko 4.045 eta latinezko 3.642.
Garatek esaera zaharrak, errefrauak edo atsotitzak lau hizkuntzatan bildu zituen. Lan apartekoa egin zuen euskarazkoak biltzen, zeren gehienetan hiztunen ahotik zuzenean jaso zituen, baina zeharka ere batu zituen, bere ikasle edo laguntzaile boluntario batzuei esker.
Esaera zaharrak hizkuntza batean eman eta beste hiru hizkuntzetako parekidean bilatzen ibili zen, hiru hamarkada baino gehiago luzatu zen lan erraldoian.

## Bildumaren ezaugarriak

Gotzon Garatek, milaka atsotitz lau hizkuntza horietan jasotzeaz gain, lau hizkuntza horietakoen arteko loturak ere eman zituen. Eskuineko irudian ikusten denez, euskarazko 1 zenbakia duenari gaztelaniazko 1.153.a dagokio, ingelesezko 1.145.a eta 2.839.a eta latinezko 2.518. a.

## Historia

1967an ekin zion, baserriz baserri bilketa lanari eta 2004an argitaratu zuen BBKren laguntzaz: interneten bidez hemen kontsulta daiteke.

## Kanpo estekak

* (Gaztelaniaz)(Ingelesez)(Latinez)"Atsotitzak" on-line
* Datuak: Q2869839
# Atsuhiko Mori

Atsuhiko Mori (japonieraz: 森 敦彦, 1972ko maiatzaren 31 - ) Japoniako futbolari ohia da.
Hainbat futbol taldetan jokatu du, esaterako Yokohama Flügels.

## Kanpo loturak

* (Japonieraz) J.League Data Site
* Datuak: Q248200
# Atsuhiro Iwai

Atsuhiro Iwai (japonieraz: 岩井 厚裕, 1967ko urtarrilaren 31 - ) Japoniako futbolari ohia da.
Hainbat futbol taldetan jokatu du, esaterako Yokohama Flügels eta Avispa Fukuoka.

## Kanpo loturak

* (Japonieraz) J.League Data Site
* Datuak: Q246765
# Atsekabe

Atsekabea, arrangura, nahigabea, oinazea edo sufrimendua fenomeno afektibo baten aurrean izandako erreakzio negatiboa da, zorionaren aurkakoa eta pertsonarengan mina eta tristura handia sorrarazten dituena. Filosofian, maiz aztertu da atsekabea; esate baterako, estoikoek norbere buruaren kontrola proposatzen dute atsekabeari aurre egiteko, ataraxia izeneko lasaitasunezko jarreraren bitartez.

## Ikus, gainera

* Malenkonia
* Tristezia

## Kanpo estekak

* Datuak: Q5780945
* Multimedia: Suffering / Q5780945
# Atsuhiko Ejiri

Atsuhiko Ejiri (japonieraz: 江尻 篤彦, Ejiri Atsuhiko, 1967ko uztailaren 12a -) Japoniako futbolari ohia eta entrenatzailea da.
Hainbat futbol taldetan jokatu du, esaterako JEF United Ichihara.
Entrenatzaile gisa JEF United Chiba taldeak zuzendu zituen.

## Kanpo loturak

* (Japonieraz) J.League Data Site
* (Japonieraz) J.League Data Site
* Datuak: Q247079
# Atsuhiro Miura

Atsuhiro Miura (japonieraz: 三浦 淳宏, 1974ko uztailaren 24a - ) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1999 | 5 | 1 |
| 2000 | 8 | 0 |
| 2001 | 3 | 0 |
| 2002 | 0 | 0 |
| 2003 | 1 | 0 |
| 2004 | 6 | 0 |
| 2005 | 2 | 0 |
| Guztira | 25 | 1 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* Datuak: Q530844
* Multimedia: Atsuhiro Miura / Q530844
# Bayasgalangiin Solongo

    Hau mongoliar izen bat da: lehen izena patronimikoa da, eta bigarrena izen propioa.
Bayasgalangiin Solongo (mongolieraz: Баясгалангийн Солонго; Ulan Bator, 1990eko otsailaren 6a) saskibaloi jokalaria da. Mongolia ordezkatu zuen 2020ko Udako Olinpiar Jokoetan.

## Erreferentziak

* ↑ Bayasgalan Solongo
* ↑ Solongo BAYASGALAN

## Kanpo estekak

* Datuak: Q107636176
# Bayat

Bayat hainbat adiera ezberdin ditu:
* Bayat Iranetik mugitu zen klan baten izena da eta horregatik abizen ohikoa da.
* Bayat (Afyonkarahisar) Afyonkarahisar probintziako barruti bat da.
* Bayat (Çorum) Çorum probintziako barruti bat da.
* Maqam Bayat Ekialde Hurbileko musika judu mota bat da.
# Bayat (Afyonkarahisar)

Bayat Afyonkarahisar probintziako barrutietako bat da. 475 km²ko azalera du eta 4.717 biztanle ditu.

## Kanpo estekak

* Datuak: Q796992
* Multimedia: Bayat, Afyonkarahisar / Q796992
# Bayburt probintzia

Bayburt probintzia Turkiako 81 probintzietako bat da. Bere hiruburua Bayburt da. 4.043 km²ko azalera du eta bertan 85.455 biztanle bizi dira.

### Barrutiak

Probintziaren barnean 3 barruti daude:
| Aydıntepe Bayburt | Demirözü |

## Kanpo estekak

* Datuak: Q483063
* Multimedia: Bayburt Province / Q483063
# Baye (Bretainia)

Baye (bretainieraz Bei) Bretainiako eta Finistère departamenduko udalerria da.

## Kanpo estekak

* Datuak: Q381302
* Multimedia: Baye (Finistère) / Q381302
# Bayarque

Bayarque Almeriako udalerria da.

## Kanpo estekak

* Datuak: Q1358082
* Multimedia: Bayarque / Q1358082
# Bayboro (Ipar Carolina)

Bayboro Ipar Carolinako herri bat da. Pamlico konderrian kokatua dago. 2010ean 1.263 biztanle zituen, 4,80 kilometro koadrotan banatuta.

## Ikus, gainera

* Pamlico konderria

## Kanpo estekak

* Datuak: Q1861520